Jelaskan Rayuan dari Titular Roman Catholic Archbishop of Kuala Lumpur lwn Menteri Dalam Negeri dalam bahasa melayu

Pada 14 Oktober 2013, setelah ditangguh beberapa kali, Mahkamah Rayuan yang disidangi oleh tiga orang hakim iaitu Hakim Mahkamah Persekutuan Datuk Seri Mohamed Apandi Ali sebagai Pengerusi dan Hakim-Hakim Mahkamah Rayuan Datuk Abdul Aziz Abdul Rahim dan Datuk Mohd Zawawi Salleh, telah mengambil keputusan untuk meluluskan rayuan oleh Kementerian Dalam Negeri supaya keputusan Mahkamah Tinggi yang diambil pada hujung tahun 2009 itu dibatalkan, yakni akhbar The Herald dilarang semula daripada menggunakan perkataan Allah untuk merujuk kepada Tuhan dalam penerbitannya.

Menurut Hakim Apandi dalam penghakimannya, adalah "dapatan umum mahkamah bahawa kalimah "Allah" tidak pernah menjadi bahagian penting daripada amalan kepercayaan agama Kristian", malah adalah "jelas bahawa perkataan "Allah" tidak wujud walaupun sekali sebagai nama tuhan atau malah bagi seorang lelaki dalam kitab suci Ibrani ... "Nama "Allah" tidak muncul walaupun sekali sama ada dalam kitab Perjanjian Lama atau Baharu. Dalam dunia Bible, "God" sentiasa dikenali sebagai Yahweh."

Sebelum ini, pada 22 Ogos, Ketua Biskop Katolik Rom Murphy Pakiam gagal dalam cubaan untuk membatalkan rayuan Kementerian Dalam Negeri terhadap keputusan Mahkamah Tinggi mengenai isu kalimah Allah yang telah diambil pada tahun 2009 itu.